Hierdie is die negentiende, en laaste les in die Sondagskool Lesreeks oor die Bybel. Die doel van hierdie les is om die basiese samestelling van die Bybel beter te verstaan sodat ons dit gemakliker kan lees en gebruik. In hierdie les behandel ons die laaste boek in die Bybel – Openbaring, wat ‘n profetiese Boek is.
Inleiding: In hierdie les kyk ons na die heel laaste boek in die Bybel. Hierdie boek se naam is Openbaring. Dit is geskryf deur ‘n man met die naam Johannes. Toe Johannes al oud was, moes hy as straf, omdat hy ander van Jesus vertel het, op ‘n eiland gaan bly. Daar het hy ‘n visioen (amper iets soos ‘n droom, maar jy is wakker) van Jesus gehad en hy het als wat hy gesien het, neergeskryf.
Hy het baie dinge gesien en geskryf. Aan die begin van die brief praat Jesus met sewe kerke. Hy gee hulle bietjie raad. Wat beteken dit as mens iemand raad gee? Jesus vertel die kerke wat sal slim wees om te doen en wat nie. Hoe hulle moet maak om God tevrede te stel en Hy waarsku hulle ook. Kom ons leer bietjie wat die raad was.
Aktiwiteit 3: Uitdeelstuk: In die brief skryf Johannes ook hoe die hemel lyk. Gee vir elke kind ‘n uitdeelstuk en laat hulle omkring wat hulle dink in die hemel sal gebeur/hoe dit in die hemel sal wees.